ສະຫະລັດ ແລະອັງກິດ ປິດສະຖານທູດ ທີ່ປະເທດເຢເມນ 
ສະຫະລັດ ແລະອັງກິດ ປິດສະຖານທູດ​ຂອງ​ຕົນ ທີ່ປະເທດເຢເມນ ເນື່ອງຈາກຄວາມບໍ່ສະຫງົບ ແລະແນະນຳ ​ບໍ່​ໃຫ້ປະຊາຊົນ ​ເດີນທາງ​ໄປ​ ປະ​ເທດ​ດັ່ງ​ກ່າວ.
ສະຫະລັດ ແລະອັງກິດ ໄດ້ໂຈະການປະຕິບັດງານ ທີ່ສະຖານ ທູດຂອງຕົນ ໃນປະເທດເຢເມນ ຍ້ອນສະພາບຄວາມປອດໄພ ທີ່ພວມຊຸດໂຊມລົງຢູ່ໃນປະເທດດັ່ງ ກ່າວ ກະຊວງຕ່່າງປະເທດສະຫະລັດ ໄດ້ປະກາດໃນຕອນແລງວັນ ອັງຄານວານນີ້ວ່າ ພະນັກງານສະຖານທູດຂອງຕົນ ໄດ້ຍົກ ຍ້າຍອອກຈາກນະຄອນຫຼວງ Sana’a ຂອງເຢເມນແລ້ວ ໃນ ຂະນະທີ່ອັງກິດ ກ່າວໃນຕອນເຊົ້າວັນພຸດມື້ນີ້ວ່າ ພະນັກງານ ຂອງຕົນໄດ້ຖອນອອກຈາກນະຄອນດັ່ງກ່າວເຊັ່ນກັນ ທ່ານນາງ Jen Psaki ໂຄສົກກະຊວງຕ່າງປະເທດ ກ່າວຢູ່ໃນ ຖະແຫຼງຂ່າວສະ ບັບນຶ່ງວ່າ “ການປະຕິບັດງານໂດຍລຳພັງແຕ່ພຽງຝ່າຍດຽວຫວ່າງມໍ່ໆມານີ້ ໄດ້ ລົບກວນຂັ້ນຕອນການໂອນອຳນາດທາງການເມືອງໃນເຢເມນ ທີ່ພາໃຫ້ມີຄວາມສ່ຽງ ຕໍ່ການເກີດຄວາມຮຸນແຮງຄືນໃໝ່ ຊຶ່ງຈະເປັນໄພຂົ່ມຂູ່ຕໍ່ຊາວເຢເມນ ແລະປະຊາຄົມການທູດ ໃນນະຄອນSana’a ” ທ່ານນາງກ່າວວ່າ “ສະຫະລັດຍັງ ມີຄວາມໝາຍໝັ້ນອັນ ໜັກແໜ້ນ ຕໍ່ການໃຫ້ຄວາມສະໜັບສະໜູນ ແກ່ຊາວເຢເມນທຸກໆຄົນ ທີ່ຍັງສືບຕໍ່ດຳເນີນງານໄປສູ່ສັນຕິພາບ ຄວາມຈະເລີນຮຸງເຮືອງ ແລະຄວາມເປັນເອກກະພາບຂອງເຢເມນ ພວກເຮົາຈະຊອກຫາຊ່ອງທາງເພື່ອ ກັບຄືນໄປຍັງນະຄອນ Sana’a ເວລາໃດທີ່ສະຖາ ນະການທາງພາກພື້ນດິນດີຂື້ນ ” ນອກນັ້ນ ປະເທດທັງສອງ ຍັງໄດ້ແນະນຳບໍ່ໃຫ້ປະຊາຊົນຂອງຕົນ ເດີນທາງໄປເຢເມນ ແລະຜູ້ໃດທີ່ຢູ່ໃນເຢເມນແລ້ວນັ້ນ ໃຫ້ພາກັນອອກຈາກປະເທດດັ່ງກ່າວ ເຢເມນ ໄດ້ຕົກຢູ່ທ່າມກາງຄວາມວຸ້ນວາຍທາງດ້ານການເມືອງມາໄດ້ຫຼາຍເດືອນ ແລ້ວ ໃນເດືອນແລ້ວນີ້ ພວກກະບົດ Houthi ທີ່ນັບຖືກສາສະໜາອິສລາມ ນິກາຍຊີໄອທ໌ ໄດ້ ເຂົ້າຄວບຄຸມບ້ານພັກຂອງປະທານາທິບໍດີ Abd Rabbuh Mansour Hadi ທີ່ໄດ້ເຮັດ ໃຫ້ທ່ານ ແລະຄະນະລັດຖະບານຂອງທ່ານລາອອກ ພວກກະບົດໃນທີ່ສຸດກໍໄດ້ເຂົ້າຄວບ ຄຸມປະເທດ ໃນວັນສຸກທີ່ຜ່ານມາ ໂດຍປະກາດວ່າ ເຂົາເຈົ້າໄດ້ຍຸບສະພາ ແລະສ້າງຕັ້ງ ສະພາປະທານາທິບໍດີຂຶ້ນມາໃໝ່ ເພື່ອບໍລິຫານເຢເມນ